เป็นตุ่มคล้ายสิว ตรงอวัยวะเพศหญิง รู้สึกคันๆ ควรทำยังไงให้หายดีคะ ควรใช้ยาอะไรดี กวนใจมาก มันรู้สึกคัน
สวัสดีค่ะ อาการตุ่มคล้ายสิวที่ตรงอวัยวะเพศหญิง ทำให้รู้สึกคันดังกล่าวมา อาจจะเกิดมาจาก การมีรูขุมขนอักเสบและอุดตันบริเวณอวัยวะเพศ อาจเจ็บหรือมีหนองเล็กๆให้เห็นได้ การเป็นเริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ หูดหงอนไก่ หรือหูดข้าวสุก แผลซิฟิลซมักไม่เจ็บ แผลริมอ่อนอาจจะเจ็บและมีต่อมน้ำเหลืองที่ขาโต หรือมีการอุดตันของต่อมตรงบริเวณอวัยวะเพศ ชื่อต่อมบาร์โทลิน ทำให้เกิดเป็นก้อนฝีหนองได้เช่นกันการให้ได้การวินิจฉัยที่แน่นอนจำเป็นต้องเห็นรอยโรคจริง และตรวจร่างกายระบบอื่นๆที่เกี่ยวข้อง หากอาการเป็นมาก เจ็บ และคัน เยอะ มีสารคัดหลั่งผิดปกติไหลออกมาจากตุ่ม ควรไปพบแพทย์เพื่อตรวจเพิ่มเติม หากมีการติดเชื้อกลุ่มใดๆควรได้ยาฆ่าเชื้อภายใต้การดูแลของแพทย์เท่านั้น เบื้องต้นงดการมีเพศสัมพันธ์ ใช้น้ำเปล่าสะอาดล้างเบาๆภายนอก